محمد أمجاهد (مزيود ف 1988 ف فرانكفورت، ف ألمانيا) هوّا صحافي ؤ كاتب مغريبي-ألماني قرا لعلوم سّياسية ف لجامعة لحرة د برلين، ؤ عندو جوج كتوبا ب لألمانية كيهضرو علا لعنصرية ف لغرب. محمد أمجاهد تزاد ف ألمانيا من واليدين مهاجرين. بّاه كان خدام ف ؤزين، ؤ مّو كا عاملة د نّضافة. ف 1995، مشا ل لمغريب معا فاميلتو ؤ كمل قرايتو تماك. ؤ ف 2007 رجع ل ألمانيا باش يقرا لعلوم سّياسية ف برلين، ؤ تخرج ف 2014. موراها خدم كا متطوع ف جورنال د طاݣسشپيݣل حتال 2016، ؤ عاد ب شكل رسمي كا صحافي معا مجلة تسايت ماݣاتسين لّي تابعة ل جورنال دي تسايت. ف 2018 ولّا خدام ف دّيپارطومو د سّياسة ديال دي تسايت، ؤ ف 2020 خرج منها ؤ ولّا صحافي حر. من شتنبر 2020، ولّا كيكتب عمود جوجسيماني ف مجلة طاݣستسايتونݣ سميتو Nafrichten (خبار نّافري). 2013: جايزة د أكي بلومستروم 2014: لمركز تّالت ف جايزة كاوزا ديال لميديا 2014: جايزة ألكساندر رومبيرݣ ل صّحافيين لمبتدئين 2017: جايزة د لميديا ديال لْكنيسة لْإنجيلية لّوترية ف باڤاريا. 2017: لجايزة لألمانية د صّحافيين 2018: جايزة نانن ل لأعمال صّحافية Unter Weißen: Was es heißt, privilegiert zu sein [بين لبويض: شنو معناتها يكون عندك مْتياز] (بلالمانية). ميونيخ: كارل هانسر فيرلاݣ. 2017.